Venere i Adon/Sedmi prizor
KUPIDO; VENERE, ADON i prijašnji
Ovdi zaspi, a Kupido dođe i svojom ga uzom sveže, pak Venere izide i s Adonom govori.

        ADON

Jaoh meni, što je ovoj? Svezan sam, vajmeh, ja!

 

        VENERE

   Mladiću, što takoj tuži lipos tvoja?

 

        ADON

Svezan se nahodim, gospoje, ja sada;
   a ne znam, pravo dim, ni kako ni kada;
ni se umnim odvezat, gospoje, ni tužan
   u gori mogu znat čigov sam ja sužan.

 

        VENERE

Tvrđa je uza taj kojom si svezan ti,
   mladiću, ovoj znaj, neg n'jedna na sviti.
Ma te ja mogu u čas, mladiću, odvezat,
   od toga imam vlas, ma ku mi ć' platu dat?

 

        ADON

Da ti sam vik sužan, i tvojoj liposti
   da služim noć i dan sa svom mom kriposti.

 

        VENERE

Ne mogu te odvezat, ako te uzome
   ne budem zavezat, mladiću, mojome.

 

        ADON

Ovo t' vrat, - veži me!

 

        VENERE

                              Vežem te od kosi
   mo'im pramom zlatime; uza se taj prosi
za roba takoga koga ću na sviti
   vrh svakoga inoga uvike ljubiti.

 

        ADON

Ako je sužanstvo ovako svezan it,
   za moje kraljevstvo neću ga promijenit!
Vodi me, gospoje, vodi me tva lipos,
   liposti vik tvoje slidit će mâ mlados;
dočime obraz taj anđeoski meni sja,
   ne budem ini raj, gospoje, žudit ja.

Venere s Adonom odhodi, a šena se zakriva i Vlasi govore:

Venere i Adon